Brooklyn Park Minnesota Condos For Sale - 2 Properties
2736 Brookdale Lane N Brooklyn Park, MN 55444 MLS#: 5291546 Added 1 Month Ago
7268 72nd Lane N 349 Brooklyn Park, MN 55428 MLS#: 5275834 Added 2 Months Ago Category: Afrikaans - Christian Motivations
Om jou droom te deel
Om jou droom te vervul, behoort jy te weet hoe om dit ook met ander te deel. En om dit na behore te doen, moet jy op vier maniere met hulle te kan skakel. Eerstens moet jy logiesgewys met hulle skakel. Dit wat mense nie glo nie, aanvaar hulle nie. So, jou eerste stap is om geloofwaardig te wees. Doen jy dit nie, sal jy beswaarlik kan voortgaan. Hoe doen mens dit? Deur 'n realistiese verstandhouding van die situasie soos dit vandag is te kommunikeer. Elke keer as jy jou visie deel, is een van die eerste dinge wat mense sal vra: 'Maar wat van...?' Al sou hulle dit nie hardop sê, sal hul dit vir hulself vra. En hulle sal aanhou vra totdat jy al hul kwessies aangespreek het. Dit verg dat jy baie deeglik is met die oordra van jou droom en nie net klem lê op die positiewe voordele ten uitsluiting van die uitdagings nie. Tweedens, jy moet 'n deeglike strategie voorhou waarin hulle kan glo. As 'n droom te groot en onbereikbaar lyk, gaan mense moedeloos raak en gou belangstelling verloor. Sodra groot drome in kleiner dele opgebreek word en die verskillende dele aan talentvolle individue gegee word, lyk die taak meer bereikbaar en elke mens wat betrokke is kry 'n groeiende gevoel van persoonlike eienaarskap en betrokkenheid. Dis 'n ware kuns om dit alles doeltreffend te kommunikeer sonder om in detail verstrengel te raak en mense te verveel. Jy moet genoeg inligting oordra om die meeste mense tevrede te stel, maar nie soveel dat jy hulle verloor nie. Dit alles verg vaardigheid, oefening en God se hulp. Maar om jou droom te deel, moet jy leer om dit te doen.
Sielskos: Jer 22-24; Markus 2:1-12
Kom jy in versoeking?.
Dit maak nie saak hoe geestelik sterk jy geword het nie, jy sal nooit versoeking kan ontgroei nie. Sodra jy dit op een front oorwin het, val dit jou op 'n ander kant aan. En hoe nader jy aan God kom, hoe meer sal die Satan jou probeer verlei. Paulus het dit as volg verduidelik: 'Want die slegte dinge binne-in jul harte wil altyd iets anders hê as wat die Heilige Gees wil hê...Hulle is altyd teen mekaar...' (Galasiërs 5:17 BVA). So, wat is die antwoord? Daar is twee maniere waarop jy versoeking kan oorkom: Eerstens, wees eerlik daaromtrent. Vra jouself af: 'Wanneer kom ek die meeste in versoeking?' Gewoonlik is ons die mees kwesbare wanneer ons stres beleef: wanneer ons seer het, kwaad, bekommerd, alleen, verveeld of moeg is, of na 'n groot sukses of geestelike hoogtepunt. Leer om jou patrone te identifiseer: 'Opregte mense vermy die kwaad op hul lewensweg' (Spreuke 16:17 NV). Tweedens reik uit na God se hulp. 'Roep My aan in die dag van benoudheid. Ek sal jou help...' (Psalm 50:15 NV). So, waarom roep ons nie meer dikwels tot God nie? Want soms wil ons net doen wat ons wil doen, of hoe? Of ons is skaam omdat ons toegee aan versoekings. Moenie mismoedig raak nie; God sal nie opgee nie. Sy Woord sê: 'Daarom moet ons nie bang wees om tot God te bid nie, God wat op Sy troon sit. Ons moet na Hom toe gaan sodat Hy... vir ons...genadig kan wees... en... Hy vir ons kan help wanneer ons Hom nodig het' (Hebreërs 4:16 BVA). As jy elke uur van elke dag om God se hulp moet uitroep, sal Hy daar wees vir jou! Net soos 'n boom se wortels dieper groei as die storms opsteek, word jy ook telkens sterker as jy 'n versoeking weerstaan.
Sielskos: Hosea 1-5; Matt 27:1-10; Ps 32; Spr 9:10-16
¨Elkeen wat een van hierdie kleintjies wat in my glo, van My afvallig laat word, vir hom is dit baie beter as ´n groot meulsteen aan sy nek vasgemaak en hy in die see gegooi word¨"
Die krappies het by hul Sondagskoolonderwyser geleer dat hulle nie sywaarts mag loop nie, maar vorentoe - soos dit ´n opregte krap betaam. Hy het hulle laat oefen - pootjie vir pootjie. Aan die einde van die les kon elkeen darem so ´n paar treetjies vorentoe loop. Hulle huiswerk was: ¨Oefen nou elke dag ´n paar minute en dan kyk ek of julle dit volgende week kan regkry.¨
Dié Sondag het aangebreek. ¨Nou toe, loop nou mooi dat ek kan sien.¨ Tot die Krap-kategeet se teleurstelling hardloop die hele klas sywaarts!
¨Ag nee, kinders, hoekom hardloop julle nou weer só?¨ was sy ontnugterde uitroep. ¨Meneer,¨ antwoord enetjie, ¨by ons huise loop ons mammas en pappas so.¨
Jy lag nou vir hierdie verhaaltjie was Ian Webber op ´n huwelikseminaar vertel het, Maar hoe waar is dit nie! Jou kinders drink al jou woorde in - veral die wat per ongeluk uitgeglip het. Hulle asem agter jou woorde ook jou houding en emosies in. Hulle neem selfs jou skynheiligheid waar en oefen dit op mekaar uit! Jy dink soms dat jy een outjie goed om die bos gelei het met ´n slenter wat volgens jou mening gewerk het. Môre gebruik dié kind dit weer op ´n jonger outjie, en dan kom jy eers agter dat hy dwarsdeur jou planne gesien het.
Moenie ´n kind kul en dink dat jy daarmee gaan wegkom nie. Hulle is baie fyn. En as Ma raas oor ´n kind se kru taalgebruik, sê die sussie sommer baie maklik: ¨Ja, maar Pappa doen dit dan!¨
Onthou die woorde van Paulus: ¨Wees baie versigtig hoe julle lewe¨ (Ef. 5:15).
GEBED: Heilige Gees, plaas ´n wag voor my mond, en twee van hulle voor my voete. Laat wat ek dink en wat ek doen, welbehaaglik wees voor U. In J e s u s se Naam. men.
(Uit: VASTRAPPLEKKIES. Theo Brink. Boodskapperreeks. AKTUAPERS. Pretoria. 1989.)
n SPOORWEGMAN SE GEBED.
‘n Ou spoorwegman het op ‘n byeenkoms tot bekering gekom,, en is gevra om te bid. Hy het ‘n oomblik geaarsel, en toe eerbiedig met ‘n bewende maar helder stem gesê:
“O, Here, noudat ek die vlag gestryk het, bid ek U, neem my voete van die ruwe spoorbaan af en plaas hulle veilig bo-op die trein van redding. Laat wysheid my handlamp wees en die Bybel my hooflig. Laat die trein gekoppel wees met die sterk skakel van liefde. En, Hemelse Vader, hou alle wissels gesluit wat na sylyne uitdraai, en veral die wat lei na ‘n doodloopspoor.
O, Here, as dit U wil is, laat elke sinjaal langs die lyne die witlig van hoop vertoon sodat ek die lewensreis kan aflê sonder om stil te hou. En, Here, laat die tien gebooie my rooster wees. En wanneer ek die reis volgens roostertyd afgelê het en in die groot donker stasie van die dood ingetrek het, mag die Superintendent van die heelal sê: “Mooi so, goeie en getroue dienaar, kom teken die betaalstaat en ontvang jou loon van ewige geluksaligheid.”
Toe val lig.
Ps.112:4 Vir die opregtes gaan Hy op as ‘n lig in die duisternis: genadig en barmhartig en regverdig.
Is daar dalk 'n area in jou lewe, wat vandag lig benodig? Miskien is jy in 'n nagdonker situasie en jy het nie die vaagste benul, waar voor of agter is nie.
Scubaduikers sê vir my, as jy in 'n stikdonker watergat afduik, weet jy glad nie watter
kant bo is nie. Die enigste manier om jou posisie vas te stel, is om lug uit te blaas en die borrels dop te hou, hulle sal altyd boontoe trek. Het jy lig nodig? God se Woord leer, 'Vir die
opregtes gaan Hy op as 'n lig in die duisternis'. Die Psalmis sê, U woord is 'n lig op my pad en 'n
lamp vir my voete. Hoe kry ek Sy lig angeskakel in my donker lewe? Lees die Woord, bestudeer dit en 'eet' dit daagliks. Vra die Heilige Gees om jou pad te verlig en in elke donker hoekie van jou hart, die lig van die waarheid te laat skyn.
Ek wil jou bemoedig met, Jes.60:1 "Staan op, word verlig; want jou lig kom, en die heerlikheid van die HERE gaan oor jou op. 2 Want kyk, die duisternis sal die aarde oordek en donkerheid die volke; maar oor jóu sal die HERE opgaan, en sy heerlikheid sal oor jou gesien word". Soos 'n helder verligte aanloopbaan, sal jou pad uitgestippel wees.
Gebed. Baie dankie Vader, in U lig sien ek die lig. Verlig my hele lewe, sodat ek weer 'n lig vir andere kan wees, in Jesus naam. Amen
Seuntjie sit in wiskunde klas en skryf:
2+10 = Jesus
8+5 = Jesus...
Meneer roep seuntjie nader en vra hom hoekom is al sy antwoorde "Jesus"?
Hy se toe: "Meneel, ons was Sondag inni kelk en toe se die Oom da vool.... Jesus is die antwoold tot al jou vlae."